Tirsdag aften hentede Aalborg Pirates deres tredje sejr hjem i streg, da de spillede 3-1 mod Odense Bulldogs.

Aalborg Pirates er godt glidende på isen for tiden. For tredje gang i streg lykkes det dem at hive sejren hjem. I aften var det mod kriseramte Odense Bulldogs, og det hjalp altså ikke spillerne fra Fyn at spille på hjemmebane. Allerede i kampens andet minut faldt føringsmålet fra Martin Højbjerg. I slutningen af kampen blev han fuldt op af Aaron Harstad og Julian Jakobsen, der scorede et mål hver i løbet af de sidste tre minutter. Det lykkedes dog Odense Buldogs at få et mål. Kampen endte dermed 3-1. Fredag aften får Odense Bulldogs mulighed for revanche, når de to hold skal mødes igen i Aalborg. Aalborg Pirates ligger nu på tredjepladsen i Metal Ligaen, da kampen mellem Frederikshavn og Herning gik ud i forlænget spilletid.